text: Sentit reconeixement a Gemma Gili
  El FC Barcelona ha reconegut la trajectòria i els èxits de l'exculer, en la seva primera visita amb una altra samarreta
  En els prolegòmens del Barça-Llevant, corresponent a la vuitena jornada de la Primera Iberdrola, el FC Barcelona ha retut un emotiu reconeixement a Gemma Gili, jugadora del Club entre el 2012 i el 2019. Just abans de l'inici del duel, la directiva responsable de la secció, Maria Teixidor, li ha entregat una placa a l'ara futbolista granota en honor a la seva trajectòria i èxits com a barcelonista.
  Des de la temporada passada, el FC Barcelona reconeix les exjugadores del Club amb una llarga trajectòria i èxits esportius, en la primera vegada que tornen a la que va ser la seva casa. Gemma Gili és la quarta que rep els honors de l'Entitat, després de Ruth García, Jenni Hermoso i Olga García.